Aerodrom Orly
<s>Aerodrom Orly (francuski: Aéroport de Paris-Orly) ili samo Orly (IATA: ORY, ICAO: LFPO) je internacionalni aerodrom koji se nalazi u Francuskoj u Orlyju, 13 km južno od centra Pariza.</s>

<s>Sve do otvaranja Aerodroma Charles de Gaulle 1974., Orly je bio glavni pariški aerodrom.</s><s>Čak i nakon što se većina internacionalnog prometa prebacila na Aerodrom Charles de Gaulle, Orly je ostao najprometniji francuski aerodrom za domaći promet i drugi po ukupnom prometu, s 33,120,685 putnika u 2018. godini.</s>

<s>Historija 
Orly se na startu zvao Aerodrom Villeneuve-Orly, po dvije općine na čijem se terenu nalazio, a otvoren je za javnost 1932. godine kao sekundarni aerodrom uz Paris- Le Bourget.</s>

<s>Za Drugog svjetskog rata i Njemačke okupacije Orly je koristila Luftwaffe pa je zbog tog pretrpio veliku štetu od Savezničkog bombardiranja.</s><s>Krajem rata obnovila ga je Američka vojska i predala na upravljanje novoosnovanoj javnoj kompaniji - Aéroport de Paris.</s>

<s>Nakon rata aerodrom se počeo brzo širiti, 1947. izgrađena je nova treća pista duga 2100 metara.</s><s>Avio-kompanija Air France se 1952. preselila iz Le Bourgeta na Orly i na njemu podigla svoju centralu, te iste godine kroz aerodrom je prošlo 1,2 milion putnika, dvostruko više od Le Bourgeta.</s>

<s>Aerodrom se nastavio ubrzano širiti, prvi mlazni putnički avion srednjeg doleta na svijetu - Sud Aviation Caravelle, imao je promociju na Orlyju 1958., a nakon tog je 1961. francuski predsjednik Charles de Gaulle, svečano otvorio novi južni terminal.</s><s>Do sljedeće godine Orly je godišnje imao više posjetitelja nego Dvorac Versailles - 3,4 miliona.</s>

<s>Sredinom 1960-ih Aerodrom Paris Nord (ubrzo prezvan u Charles de Gaulle) započeo je ozbiljnu rekonstrukciju i razvoj, ali se Orly i pored toga nastavio širiti.</s><s>Prvi Jumbo jet Boeing 747 Pan Americana sletio je na Orly 1969.</s><s>Izgradnja zapadnog terminala započela je 1968., a dovršen je 1971.</s><s>Danas sam obnovljeni južni terminal opslužuje 9 miliona putnika godišnje.</s>

<s>Iako se tokom 1970-ih i 80-ih puno prometa preselilo na Aerodrom Charles de Gaulle, Orly je ostao važan aerodrom.</s><s>High tech park izgrađen je 1987., a 1991. i sistem brzih tranzitnih vlakova, između aerodroma i Pariškog metroa i prijevoz putnika između terminala- Orlyval.</s><s>Nakon tog je 1993. godine otvoren novi terminal za prihvat [[Širokotrupni avion|širokotrupnih aviona.</s>

<s>Izvori</s>

<s>Vanjske veze</s>

<s>Welcome to Orly airport (ORY) (službene stranice)</s>

<s>Aerodrom Orly</s>

